ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**«22 » հունիսի 2022 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ԼԻՍԻՆՅԱՆ ՓՈՂՈՑ N 1 ՀԱՍՑԵԻ ԱՆԱՎԱՐՏ ԲՆԱԿԵԼԻ ՇԵՆՔԸ «ԴԵՊԻ ԱՌԱՋ» ԲԱՐԵԳՈՐԾԱԿԱՆ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ԱՆՀԱՏՈՒՅՑ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետի դրույթներով, հիմք ընդունելով Գյումրի համայնքի ավագանու 2021 թվականի սեպտեմբերի 14-ի N 210-Ա որոշումը, հիմք ընդունելով համագործակցության մասին հուշագիրը և հաշվի առնելով «ԴԵՊԻ ԱՌԱՋ» բարեգործական հասարակական կազմակերպության գրությունը (մուտքագրված համայնքապետարանում 2022 թվականի հունիսի 13-ին N 10358 թվագրմամբ)՝ **Գյումրի** **համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի սեփականություն հանդիսացող Լիսինյան փողոց N 1 հասցեի 1717,63 (մեկ հազար յոթ հարյուր տասնյոթ ամբողջ վաթսուներեք հարյուրերորդական) քառակուսի մետր մակերեսով անավարտ բնակելի շենքը, և դրա պահպանման ու սպասարկման համար զբաղեցված բնակավայրերի նպատակային նշանակության հողերի բնակելի կառուցապատման գործառնական նշանակության 0,121802 (զրո ամբողջ մեկ հարյուր քսանմեկ հազար ութ հարյուր երկու միլիոներորդական) հեկտար մակերեսով հողամասը 5 (հինք) տարի ժամկետով անհատույց տրամադրել «ԴԵՊԻ ԱՌԱՋ» բարեգործական հասարակական կազմակերպությանը, շենքը լրակառուցելու, ուժեղացնելու և սոցիալական բնակարանների վերածելու նպատակով:
2. Շենքը լրակառուցելուց և ուժեղացնելուց հետո սոցիալական բնակարանները հանձնել համայնքին, որպես սեփականություն, իսկ առաջին հարկը թողնել կազմակերպությանը սոցիալ-կրթական և արտադրական նպատակներով օգտագործելու համար:
3. Շենքի կառուցման և հետագա շահագործման պայմաններն ու պահանջները մանրամասնել համայնքի ղեկավարի որոշմամբ:

Ա.Պապիկյան

Կ.Բադալյան

Հ. Գասպարյան

Ա.Չախոյան

Հ. Սահակյան

Կատարող՝ Հ.Սահակյան

**ՀԻՄՆԱՎՈՐՈՒՄ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ԼԻՍԻՆՅԱՆ ՓՈՂՈՑ N 1 ՀԱՍՑԵԻ ԱՆԱՎԱՐՏ ԲՆԱԿԵԼԻ ՇԵՆՔԸ «ԴԵՊԻ ԱՌԱՋ» ԲԱՐԵԳՈՐԾԱԿԱՆ ՀԻՄՆԱԴՐԱՄԻՆ ԱՆՀԱՏՈՒՅՑ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը պայմանավորված է Գյումրի համայնքի բնակարանային ֆոնդը համալրելու, սոցիալական բնակարանների կառուցման ծրագրի իրականացման, բնակարանի կարիք ունեցող սոցիալական անապահով ընտանիքներին բնակարաններով ապահովելու անհրաժեշտությամբ:

**ՏԵՂԵԿԱՆՔ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ ԼԻՍԻՆՅԱՆ ՓՈՂՈՑ N 1 ՀԱՍՑԵԻ ԱՆԱՎԱՐՏ ԲՆԱԿԵԼԻ ՇԵՆՔԸ «ԴԵՊԻ ԱՌԱՋ» ԲԱՐԵԳՈՐԾԱԿԱՆ ՀԻՄՆԱԴՐԱՄԻՆ ԱՆՀԱՏՈՒՅՑ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու «Հայաստանի Հանրապետության Շիրակի մարզի Գյումրի քաղաքի Լիսինյան փողոց N 1 հասցեի անավարտ բնակելի շենքը «ԴԵՊԻ ԱՌԱՋ» բարեգործական հիմնադրամին անհատույց տրամադրելու մասին» որոշման ընդունմամբ Գյումրի համայնքի 2022 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: